open-index/open-wikipedia-markdown huggingface dataset:
Άαρον Τσελ

Ο **Άαρον Τσελ** (*Aaron Cel,* 4 Μαρτίου 1987) είναι Πολωνός-Γάλλος επαγγελματίας καλαθοσφαιριστής, ο οποίος αγωνίζεται ως πάουερ φόργουορντ για την Πόλσκι Τσούκιερ Τόρουν.

## Σταδιοδρομία σε συλλόγους
Ο Τσελ έκανε το επαγγελματικό του ντεμπούτο με τη Λε Μαν στο Πρωτάθλημα Γαλλίας. Αργότερα, έπαιξε στη Μπρεστ, στη Μπουλαζάκ και στη Ναντ στη Pro B Γαλλίας. 

Το καλοκαίρι του 2011, υπέγραψε στην πολωνική Τούρουφ Ζγκοζέλετς. Ύστερα από δύο σεζόν με το σύλλογο, τον Ιούνιο του 2013 υπέγραψε στην Ζιελόνα Γκούρα. 

Τον Ιούλιο του 2015, επέστρεψε στη Γαλλία και υπέγραψε στην Μονακό. Τη σεζόν 2016-17, εντάχθηκε στη γαλλική Γκραβελίν. 

Στις 6 Αυγούστου 2017, υπέγραψε στην πολωνική Πόλσκι Τσούκιερ Τόρουν. 

## Εθνική ομάδα
Ο Τσελ εκπροσώπησε τη Γαλλία σε επίπεδο «μικρών» εθνικών ομάδων.  

Αργότερα, απέκτησε την πολωνική ιθαγένεια και άρχισε να αγωνίζεται για την Εθνική Πολωνίας. Με την Πολωνία έπαιξε στα Ευρωμπάσκετ του 2015, του 2017 και του 2022, καθώς και στο Παγκόσμιο Κύπελλο του 2019. 

## Παραπομπές


## Εξωτερικοί σύνδεσμοι
* Προφίλ στο eurobasket.com 
* Προφίλ στο euroleague.net 
* Προφίλ στο fiba.com 
* Προφίλ στο lnb.fr  
* Προφίλ  στο plk.pl  

Κατηγορία:Πολωνοί καλαθοσφαιριστές
Κατηγορία:Γάλλοι καλαθοσφαιριστές
Κατηγορία:Πολωνοί γαλλικής καταγωγής
Κατηγορία:Πάουερ φόργουορντ
Κατηγορία:Καλαθοσφαιριστές Εθνικής Πολωνίας
Κατηγορία:Καλαθοσφαιριστές Ευρωμπάσκετ 2015
Κατηγορία:Καλαθοσφαιριστές Ευρωμπάσκετ 2017
Κατηγορία:Καλαθοσφαιριστές Παγκοσμίου Κυπέλλου 2019
Κατηγορία:Καλαθοσφαιριστές Ευρωμπάσκετ 2022
Κατηγορία:Καλαθοσφαιριστές Λε Μαν Σαρτ Μπασκέτ
Κατηγορία:Καλαθοσφαιριστές Πρωταθλήματος Γαλλίας
Κατηγορία:Καλαθοσφαιριστές Ετεντάρντ ντε Μπρεστ
Κατηγορία:Καλαθοσφαιριστές Μπουλαζάκ Μπασκέτ Ντορντόν
Κατηγορία:Καλαθοσφαιριστές Ερμίν Ναντ Μπασκέτ
Κατηγορία:Καλαθοσφαιριστές Τούρουφ Ζγκοζέλετς
Κατηγορία:Καλαθοσφαιριστές Πρωταθλήματος Πολωνίας
Κατηγορία:Καλαθοσφαιριστές Μπάσκετ Ζιελόνα Γκούρα
Κατηγορία:Καλαθοσφαιριστές ΑΣ Μονακό
Κατηγορία:Καλαθοσφαιριστές Γκραβλίν
Κατηγορία:Καλαθοσφαιριστές Τβάρντε Πιερνίκι Τόρουν
Ναός της Ήρας (Κέρκυρα)

Ο **Ναός της Ήρας** ή το **Ηραίον** είναι αρχαϊκός ναός στην Κέρκυρα, χτισμένος γύρω στο 610 π.Χ. στην αρχαία πόλη Κόρκυρα, γνωστή σήμερα ως *Παλαιόπολη*, και βρίσκεται εντός του εδάφους του κτήματος Μον Ρεπό. Το ιερό της Ήρας στο Μον Ρεπό θεωρείται σημαντικός ναός, και ένα από τα παλαιότερα παραδείγματα αρχαϊκής ελληνικής αρχιτεκτονικής.

Μεγάλες μορφές τερακότας, όπως λιοντάρια, γοργόνεια και δαιδαλίδες, που δημιουργήθηκαν και ζωγραφίστηκαν με έντονο χρώμα από τεχνίτες εμπνευσμένους από παραδόσεις μύθων στη Μεσόγειο, διακόσμησαν την οροφή του ναού, καθιστώντας τον έναν από τους πιο περίτεχνα διακοσμημένους ναούς της Αρχαϊκής Ελλάδας και το πιο φιλόδοξο έργο κατασκευής στέγης της εποχής του. Χτισμένος στην κορυφή του λόφου της Αναλήψεως, το ιερό της Ήρας ήταν ιδιαίτερα ορατό σε πλοία που πλησίαζαν την ακτή της αρχαίας πόλης της Κόρκυρας.

## Παραπομπές

Κατηγορία:Αρχαία Κέρκυρα
Κερκυρα
Σταμάτης Κάρμαντζης

Ο **Σταμάτης Κάρμαντζης** είναι Έλληνας πολιτικός, νυν Δήμαρχος Χίου και πρώην Βουλευτής.

## Βιογραφικά Στοιχεία
Γεννήθηκε στις Καρυές Χίου το 1954. Απόφοιτησε από το εξατάξιο Γυμνάσιο Αρρένων Χίου το 1974.

Εργάστηκε ως Αξιωματικός του Εμπορικού Ναυτικού μέχρι το 1978. Στην συνεχεία, αποφοιτώντας από τη Σχολή Αξιωματικών Τεθωρακισμένων υπηρέτησε επί 28 μήνες ως Έφεδρος Ανθυπίλαρχος στον Ελληνικό Στρατό. Το 1981 κατόπιν εξετάσεων στο Υπουργείο Δικαιοσύνης διορίζεται ως πρώτος επιτυχών με βαθμό άριστα Δικαστικός Επιμελητής στο Πρωτοδικείο Χίου. Είναι Πτυχιούχος Βυζαντινής Μουσικής, από το Εθνικό Ωδείο Αθηνών.

Είναι παντρεμένος με την Άννα Μπίζα, Προϊσταμένη της Υγειονομικής Μονάδος του Ι.Κ.Α. Χίου και έχουν δύο παιδιά, την Καλλιόπη (Δικηγόρο) και τον Γιώργο (Πολιτικό Μηχανικό).

Το 1990 εκλέγεται πρώτος Δημοτικός Σύμβουλος στον Δήμο Ομηρούπολης. Το 1994, εκλεγμένος Νομαρχιακός Σύμβουλος Νομού Χίου. Το 1998, επανεκλέγεται Νομαρχιακός Σύμβουλος Χίου. Διετέλεσε Αντινομάρχης Χίου από το 1999 έως το 2000 και Πρόεδρος Νομαρχιακού Συμβουλίου Χίου από το 2000 έως το 2002.

Διετέλεσε Πρόεδρος της Νομαρχιακής Διοικούσας Επιτροπής της Νέας Δημοκρατίας του Νομού Χίου από το 2007 έως το 2010.

Στις 7 Νοεμβρίου 2010 εκλέχθηκε πρώτος σε σταυρούς Περιφερειακός Σύμβουλος σε όλη την Περιφέρεια Βορείου Αιγαίου, με τον συνδυασμό του Παύλου Βογιατζή. 

Στις Βουλευτικές εκλογές Μαΐου 2012, συμμετείχε στο τοπικό ψηφοδέλτιο της Νέας Δημοκρατίας της Εκλογικής περιφέρειας Χίου, λαμβάνοντας 3.384 σταυρούς προτίμησης, χωρίς να εκλέγεται. Ορκίστηκε βουλευτής Χίου με τη Νέα Δημοκρατία στις 5 Μαΐου 2014 αντικαθιστώντας τον παραιτηθέντα Κωνσταντίνο Μουσουρούλη και στις 29 Αυγούστου 2014 παραιτήθηκε από το αξίωμα.

Στις Αυτοδιοικητικές εκλογές 2014, εξελέγη Αντιπεριφερειάρχης Χίου, με τον συνδυασμό της Χριστιάνας Καλογήρου.

Τον Απρίλιο του 2016 διεγράφη από τη Νέα Δημοκρατία, καθώς δήλωσε μεταξύ άλλων ότι «καλός Τούρκος είναι ο νεκρός Τούρκος» .

Στις Αυτοδιοικητικές εκλογές 2019, εξελέγη Δήμαρχος Χίου, ενώ στις Εκλογές του 2023 δεν κατάφερε να επανεκλεγεί Δήμαρχος.

## Παραπομπές


Κατηγορία:Βουλευτές Χίου
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Δήμαρχοι Χίου
Βόννη της Βουρβόνης

Η **Βόννη**, γαλλ. Bonne (1341 - 19 Ιανουαρίου 1402) από τον Οίκο των Βουρβόνων ήταν κόρη του δούκα της Βουρβόνης και με τον γάμο της έγινε κόμισσα της Σαβοΐας.

## Βιογραφία
Ήταν η τρίτη κόρη του Πέτρου Α΄ δούκα της Βουρβόνης και της Ισαβέλλας του Βαλουά, κόρης του Καρόλου κόμη του Βαλουά.

## Οικογένεια
Παντρεύτηκε το 1355 τον Αμεδαίο ΣΤ΄ κόμη της Σαβοΐας και είχε τέκνο:
* Αμεδαίος Ζ΄ 1360-1391, κόμης της Σαβοΐας.

## Πρόγονοι


## Παραπομπές


## Πηγές
* Cox, Eugene L. (1967). The Green Count of Savoy. Princeton, New Jersey: Princeton University Press. LCCN 67-11030.
* Echols, Anne; Williams, Marty (1992). An Annotated Index of Medieval Women. Markus Weiner Publishing Inc.

## Εξωτερικοί σύνδεσμοι
* 

Κατηγορία:Οίκος των Βουρβόνων
Κατηγορία:Κόμισσες της Σαβοΐας
Βόννη του Μπερί

Η **Βόννη του Μπερί**, (Γαλλική γλώσσα : *Bonne*, 1362/1365 - 30 Δεκεμβρίου 1435) από τον Οίκο των Βαλουά ήταν κόρη του δούκα του Μπερρύ και με τους γάμους της έγινε πρώτα κόμισσα της Σαβοΐας και μετά κόμισσα του Αρμανιάκ. Ήταν η πρώτη κόρη του Ιωάννη, δούκα του Μπερρύ και της Ιωάννας, κόρης του Ιωάννη Α΄, κόμη του Αρμανιάκ, δισέγγονη του βασιλιά της Γαλλίας Ιωάννη του Αγαθού.

## Οικογένεια

Παντρεύτηκε σε πρώτο γάμο (18 Ιανουαρίου 1377) με τον Αμεδαίο Ζ΄, κόμη της Σαβοΐας αλλά έφτασε στην Σαβοΐα το 1381, είχαν τέκνα:

*Αμεδαίος Η΄ 1383-1439, κόμης, μετά δούκας της Σαβοΐας, παντρεύτηκε την Μαρία της Βουργουνδίας (1386-1422). Επίσης αντίπαπας ως Φήλιξ Ε΄.
*Μπόννη 1388-1431, παντρεύτηκε τον Λουδοβίκο του Οίκου της Σαβοΐας κύριο του Πεδεμοντίου, διεκδικητή του πριγκιπάτου της Αχαΐας.
*Ιωάννα 1392-1460, παντρεύτηκε τον Ιωάννη-Ιάκωβο Παλαιολόγο μαρκήσιο του Μομφερράτου.

Το 1391 απεβίωσε ο Αμεδαίος Ζ΄ και η Μπόννη έκανε δεύτερο γάμο (2 Δεκεμβρίου 1393) με τον Βερνάρδο Ζ΄, κόμη του Αρμανιάκ και είχε τέκνα:
* Βόννη του Αρμανιάκ 1399-1430/35, παντρεύτηκε τον Κάρολο των Βαλουά δούκα της Ορελάνης.
* Ιωάννης Δ΄ του Αρμανιάκ 1396-1450, κόμης του Αρμανιάκ.
* Μαρία του Αρμανιάκ 1397, πέθανε σε βρεφική ηλικία.
* Βερνάρδος του Αρμανιάκ, κόμης του Παρντιάκ απεβ. 1462, κυβερνήτης του Λιμουζέν.
* Άννα του Αρμανιάκ 1402-1473, παντρεύτηκε τον Κάρολο Β΄ κύριο του Αλμπρέ, διοικητή και στρατιωτικό.
* Ιωάννα του Αρμανιάκ 1403, πέθανε σε βρεφική ηλικία.
* Βεατρίκη του Αρμανιάκ 1406, πέθανε σε βρεφική ηλικία.

## Παραπομπές



## Πηγές
*Samaran, Charles (1905). "De quelques manuscrits ayant appartenu a Jean d'Armagnac". Bibliotheque de l'Ecole des Chartes Annee. Volume 66 Number 1.
*Schnerb, Bertrand (2005). "Un Seigneur Auvergnat a la Cour de Bourgogne: Renaud II, Vicomte de Murat (1405-1420)". Annuaire-Bulletin de la Societe de l'Histoire de France Nuaire-Bulletin de la Societe de l'Histoire de France.
*Vaughan, Richard (2002). Philip the Bold: The Formation of the Burgundian State. Boydell Press.

Κατηγορία:Οίκος των Βαλουά
Κατηγορία:Κόμισσες της Σαβοΐας
Σαρβεπάλλι Ραντακρίσναν

Ο **Σαρβεπάλλι Ραντακρίσναν** (ταμίλ: சர்வபள்ளி ராதாகிருஷ்ணன், χίντι: सर्वेपल्लि राधाकृष्णन, 5 Σεπτεμβρίου 1888&nbsp;– 17 Απριλίου 1975) ήταν Ινδός φιλόσοφος και πολιτικός, πρώτος αντιπρόεδρος της Ινδίας (1952–1962) και δεύτερος πρόεδρος της Ινδίας (1962–1967).

Είναι ένας από τους γνωστότερους μελετητές συγκριτικής θρησκείας και φιλοσοφίας στην Ινδία. Ολοκλήρωσε τις σπουδές του στο Χριστιανικό Κολέγιο του Μαντράς το 1911 και έγινε βοηθός καθηγητής και αργότερα καθηγητής φιλοσοφίας στο Κολλέγιο της Προεδρείας του Μαντράς. Ύστερα έγινε καθηγητής φιλοσοφίας στο Πανεπιστήμιο του Μαϊσούρου (1918-1921). Ύστερα δίδαξε στο Πανεπιστήμιο της Καλκούτας (1921–1932) και στο Πανεπιστήμιο της Οξφόρδης (1936–1952).

Η φιλοσοφία του βασίστηκε στην Αντβαΐτα Βεντάντα, τροποποιώντας τη για να είναι πιο κατανοητή για το σύγχρονο κόσμο. Υπερασπίστηκε τον Ινδουισμό ενάντια στην "μη πληροφορημένη κριτική από τους Δυτικούς", συνεισφέροντας στον σχηματισμό της σύγχρονης ινδουιστικής ταυτότητας. Έχει ασκήσει επιρροή στην διαμόρφωση της κατανόησης του Ινδουισμό στην Ινδία και τη δύση, έχοντας την φήμη ως γεφυρωτής ανάμεσα στην Ινδία και τη Δύση.

Ο Ραντακρίσναν υπήρξε αποδέκτης διαφόρων βραβείων υψηλού κύρους στην μεγάλη διάρκεια της ζωής του. Ονομάστηκε ιππότης το 1931, το 1954 ήταν αποδέκτης του Μπάρατ Ράτνα (το υψηλότερο βραβείο της Ινδίας) και έγινε επίτιμο μέλος του Βρετανικού βασιλικού τάγματος τιμής το 1963. Ήταν συνιδρυτής της Helpage India (ελληνικά: Χέλπεϊτζ Ινδίας), μη κερδοσκοπικού οργανισμού για φτωχούς ηλικιωμένους. Ο Ραντακρίσναν πιστεύει ότι "οι δάσκαλοι πρέπει να είναι τα καλύτερα μυαλά της χώρας". Από το 1962, τα γενέθλια του εορτάζονται ως Ημέρα των Δασκάλων στην Ινδία.

## Σημειώσεις


## Παραπομπές


Κατηγορία:Ινδοί φιλόσοφοι
Κατηγορία:Ινδοί πολιτικοί
Σιβύλλα του Μπωζέ

Η **Σίβυλλα**, γαλλ. Sybille (1255 - 1294) από τον Οίκο του Μπωζέ ήταν κόρη του βαρόνου του Κουζάν και με τον γάμο της έγινε κόμισσα της Σαβοΐας.

## Βιογραφία
Ήταν κόρη του Γκυ A΄ Νταμάς ντε Μπωζέ, βαρόνου του Κουζάν (π.1230 - 1269) και δελφίνου του Λαβιέ.

## Οικογένεια
Παντρεύτηκε το 1272 τον Αμεδαίο Ε΄ κόμη της Σαβοΐας και είχε τέκνα;
* Μπόννη, παντρεύτηκε πρώτα τον Ιωάννη Α΄ δελφίνο του Bιεννουά και μετά τον Ούγο των Ιβρέα, κύριο του Μονμπωζόν (γιο του Ούγου κόμη της Βουργουνδίας).
* Εδουάρδος 1284-1329, κόμης της Σαβοΐας.
* Ελεονώρα, παντρεύτηκε πρώτα τον Γουλιέλμο των Σαλόν, κόμη του Ωσέρ & Τοννέρ, μετά τον Ντρε Δ΄ του Μελλό και έπειτα τον Ιωάννη Α΄ κόμη του Φορέ. Η κόρη τους;
** Μαργαρίτα του Μελλό, παντρεύτηκε τον Ιωάννη Β΄ κύριο του Σαλόν-Αρλαί.
* Μαργαρίτα απεβ. 1349, παντρεύτηκε τον Ιωάννη Α΄ των Αλεράμιτσι μαρκήσιο του Μομφερράτου. 
* Αγνή απεβ. 1372, παντρεύτηκε τον Γουλιέλμο Γ΄ της Γενεύης. Γιος τους ήταν ο:
** Αμεδαίος Γ΄ κόμης της Γενεύης.
* Αίμων 1291-1343, κόμης της Σαβοΐας. Νυμφεύτηκε τη Γιολάντα Παλαιολογίνα και είχε κόρη την:
** Λευκή 1337-1387. Η κόρη της:
*** Γιολάνδη Βισκόντι 1354-1385, παντρεύτηκε τον Σεκοντόττο Παλαιολόγο μαρκήσιο του Μομφερράτου.
* Ιωάννης.
* Βεατρίκη.

## Παραπομπές


## Πηγές
* Cox, Eugene L. (1967). The Green Count of Savoy. Princeton, New Jersey: Princeton University Press. LCCN 67-11030.

Κατηγορία:Οίκος της Σαβοΐας
Κατηγορία:Κόμισσες της Σαβοΐας
Σάσου Σάλιν

Ο **Σάσου Άντρεας Σάλιν** (Ελσίνκι, 11 Ιουνίου 1991) είναι Φινλανδός επαγγελματίας καλαθοσφαιριστής. Με ύψος 1.90μ. αγωνίζεται ως πόιντ γκαρντ και σούτινγκ γκαρντ για την Τενερίφη του Πρωταθλήματος Ισπανίας, καθώς και για την Εθνική Φινλανδίας. 

## Επαγγελματική Σταδιοδρομία
Στις 27 Αυγούστου 2010, ο Σαλίν υπέγραψε ένα τριετές συμβόλαιο με τη σλοβενική ομάδα Ολύμπια Λιουμπλιάνας.  Στις 20 Ιουνίου 2013, επεξέτεινε το συμβόλαιό του με την Ολύμπια για δύο ακόμη χρόνια.  Τον Φεβρουάριο του 2015, έφυγε από την Ολίμπια και υπέγραψε με την ισπανική ομάδα ΚΜ Γκραν Κανάρια για την υπόλοιπη χρονιά. Στις 16 Ιουνίου 2015, επανυπέγραψε με τη Γκραν Κανάρια για μια ακόμη περίοδο.  

Στις 11 Ιουλίου 2017, ο Σάλιν υπέγραψε ένα διετές συμβόλαιο με τον ισπανικό σύλλογο της Ουνικάχα Μάλαγα.  

Στις 12 Ιουλίου 2019, ο Σάλιν υπέγραψε διετές συμβόλαιο με τον ισπανικό σύλλογο Ιμπεροστάρ Τενερίφη. Στις 9 Φεβρουαρίου 2020, κατέκτησε με την Τενερίφη το Διηπειρωτικό Κύπελλο, με τον ίδιο να ξεχωρίζει στον τελικό κόντρα στην Μπολόνια, έχοντας 12 πόντους (2/6 τρίποντα). Τη σεζόν 2020-21, έφτασε με την Τενερίφη στο Final-8 του Μπάσκετμπολ Τσάμπιονς Λιγκ. Συνολικά τη σεζόν 2020-21, είχε 8,2 πόντους (40,3% στα τρίποντα) στο Πρωτάθλημα και 12,8 πόντους (45,9% στα τρίποντα) στο Τσάμπιονς Λιγκ. Στις 16 Ιουλίου 2021, ανανέωσε το συμβόλαιό του μέχρι το 2023. Στις 6 Μαΐου 2022, προκρίθηκε στον τελικό του Τσάμπιονς Λιγκ, αφού η Τενερίφη κέρδισε στον ημιτελικό του Final Four την Χαποέλ Χολόν 78-71, με τον ίδιο να έχει 6 πόντους. Στις 8 Μαΐου, κατέκτησε το τρόπαιο του Μπάσκετμπολ Τσάμπιονς Λιγκ, αφού η Τενερίφη κέρδισε στον τελικό την Μανρέσα 98-87 με τον ίδιο να είναι από τους κορυφαίους των νικητών έχοντας 18 πόντους, 2 ασίστ και 3 ριμπάουντ. Στις 12 Φεβρουαρίου 2023, κατέκτησε για δεύτερη φορά το Διηπειρωτικό Κύπελλο νικώντας την Σάο Πάολο 89-68, με τον ίδιο να έχει 15 πόντους. 

## Παραπομπές

## Εξωτερικοί σύνδεσμοι

* Sasu Salin στο acb.com 
* Sasu Salin στο eurobasket.com 
* Sasu Salin στο euroleague.net 
* Sasu Salin  στο fiba.com 

Κατηγορία:Φινλανδοί καλαθοσφαιριστές
Κατηγορία:Πόιντ γκαρντ
Κατηγορία:Καλαθοσφαιριστές Εθνικής Φινλανδίας
Κατηγορία:Καλαθοσφαιριστές Ολύμπια Λιουμπλιάνας
Κατηγορία:Καλαθοσφαιριστές Γκραν Κανάρια
Κατηγορία:Καλαθοσφαιριστές Μάλαγας
Κατηγορία:Καλαθοσφαιριστές Αδριατικής Λίγκας
Κατηγορία:Καλαθοσφαιριστές Πρωταθλήματος Ισπανίας
Κατηγορία:Καλαθοσφαιριστές ΚΣ Ουνιβερσιτάτεα Κλουζ-Νάποκα
Κατηγορία:Καλαθοσφαιριστές ισπανικών συλλόγων
Κατηγορία:Καλαθοσφαιριστές Παγκοσμίου Πρωταθλήματος 2014
Κατηγορία:Καλαθοσφαιριστές Ευρωμπάσκετ 2011
Κατηγορία:Καλαθοσφαιριστές Ευρωμπάσκετ 2013
Κατηγορία:Καλαθοσφαιριστές Ευρωμπάσκετ 2015
Κατηγορία:Καλαθοσφαιριστές Ευρωμπάσκετ 2017
Κατηγορία:Καλαθοσφαιριστές Ευρωμπάσκετ 2022
Ιωάννα της Φλάνδρας

Με το όνομα αυτό υπάρχουν οι κάτωθι:
* Ιωάννα της Κωνσταντινούπολης 1199-1244 του Οίκου της Φλάνδρας, κόρη του κόμη της Φλάνδρας & του Αινώ και Λατίνου αυτοκράτορα της Κωνσταντινούπολης. Κόμισσα της φλάνδρας & του Αινώ.
* Ιωάννα της Φλάνδρας, δούκισσα της Βρετάνης 1295-1374 του Οίκου των Νταμπιέρ, κόρη του κόμη του Νεβέρ (γιου του κόμη της Φλάνδρας). Παντρεύτηκε τον δούκα της Βρετάνης.
Μάριο Καμερίνι

Ο **Μάριο Καμερίνι** (ιταλικά: Mario Camerini), (6 Φεβρουαρίου 1895 - 4 Φεβρουαρίου 1981), ήταν Ιταλός σκηνοθέτης και σεναριογράφος.

Σκηνοθέτησε περίπου 50 ταινίες μέχρι το 1972, μεταξύ των οποίων ο "Οδυσσέας" με τους Αμερικανούς ηθοποιούς Κερκ Ντάγκλας και Άντονι Κουήν, σε μία από τις πρώτες συμπαραγωγές ταινιών μεταξύ Ευρώπης και ΗΠΑ.

## Ενδεικτική φιλμογραφία
*1952 *Moglie per una notte*, adapted from *The Dazzling Hour* by Anna Bonacci, με Τζίνα Λολομπρίτζιτα (1958 US)
*1953 *Sunday Heroes*
*1954 *[[Ομήρου Οδύσσεια (ταινία, 1954)|Ομήρου Οδύσσεια]]*
*1957 *[[Διακοπές στο νησί του έρωτα]]*

## Παραπομπές

## Εξωτερικοί σύνδεσμοι

*

Κατηγορία:Ιταλοί σεναριογράφοι
Κατηγορία:Μοντέρ
Κατηγορία:Ιταλοί σκηνοθέτες κινηματογράφου
Άλεξ Σουάρεθ

Ο **Αλεχάνδρο Σουάρεθ Κάστρο** (Μινόρκα, 27 Σεπτεμβρίου 1993) είναι Ισπανός επαγγελματίας καλαθοσφαιριστής που αγωνίζεται ως Πάουερ φόργουορντ. 

## Σταδιοδρομία
Ο Σουάρεθ ξεκίνησε τη σταδιοδρομία του στην νεανική ομάδα της Ζουβεντούτ Μπαδαλόνα, παίζοντας εκεί τις περιόδους 2009-10 και 2010-11. Το 2011, δόθηκε δανεικός στην ΚΜ Πρατ, την ερασιτεχνική ομάδα της Ζουβεντούτ Μπαδαλόνα. Κατά τη διάρκεια της περιόδου 2014-15, πέτυχε κατά μέσο όρο 4,8 πόντους σε 34 παιχνίδια για την ΚΜ Πρατ. 

Το 2015, η Ρεάλ Μαδρίτης πλήρωσε τη ρήτρα και τον αγόρασε ενώ ο αθλητής υπέγραψε τριετές συμβόλαιο. Στις 13 Αυγούστου 2015, δόθηκε ως δανεικός στην Μπιλμπάο Μπασκέτ. Στις 16 Αυγούστου 2017, δανείστηκε στην Μπασκέτ Σαραγόσα. 

Στις 31 Ιουλίου 2018, ο Σουάρεθ υπέγραψε με την πορτογαλική ομάδα Σ.Λ. Μπενφίκα.  

Στις 7 Αυγούστου 2019, ο Σουάρεθ υπέγραψε με την Ιμπεροστάρ Τενερίφη. Είχε μέσο όρο 2.7 πόντους και 1.4 ριμπάουντ. 

Στις 27 Ιουλίου 2020, υπέγραψε στην ομάδα της Ομπραδόιρο. 

## Βιβλιογραφικές αναφορές


## Εξωτερικοί σύνδεσμοι
*    
* Álex Suárez στο acb.com  
* Álex Suárez στο eurobasket.com 
* Άλεξ Σουέρε στην euroleague.net 
* Álex Suárez  στο draftexpress.com 
* Álex Suárez στο nbadraft.net 

Κατηγορία:Ισπανοί καλαθοσφαιριστές
Κατηγορία:Πάουερ φόργουορντ
Κατηγορία:Καλαθοσφαιριστές Μπανταλόνα
Κατηγορία:Καλαθοσφαιριστές Μπιλμπάο
Κατηγορία:Καλαθοσφαιριστές Ρεάλ Μαδρίτης
Κατηγορία:Αθλητές από την Μενόρκα
Κατηγορία:Καλαθοσφαιριστές Μπενφίκα
Κατηγορία:Παίκτες ΚΜ Πρατ
Κατηγορία:Παίκτες Μπασκέτ Σαραγόσα
Κατηγορία:Καλαθοσφαιριστές Πρωταθλήματος Ισπανίας
Κατηγορία:Καλαθοσφαιριστές ισπανικών συλλόγων
Κίνγκστον

Το όνομα **Κίνγκστον** μπορεί να αναφέρεται σε κάποιο από τα παρακάτω.

## Τοπωνύμια
* Κίνγκστον (Τζαμάικα)
* Κίνγκστον απόν Χαλ
* Κίνγκστον (Νησί Νόρφολκ)
*Κίνγκστον επί του Τάμεση
* Κίνγκστον (ενορία)
* Κίνγκστον (Οντάριο)

## Τέχνη

* The Kingston Trio, μουσικο συγκρότημα
Μπασκίμ Φίνο

Ο **Μπασκίμ Φίνο** (, 1962-2021)  ήταν Αλβανός σοσιαλιστής πολιτικός που υπηρέτησε ως ο 29ος πρωθυπουργός της Αλβανίας. 

Γεννήθηκε στις 12 Οκτωβρίου 1962 στο Αργυρόκαστρο και σπούδασε οικονομικά στα Τίρανα και τις Ηνωμένες Πολιτείες Αμερικής. Μετά από αυτό, εργάστηκε ως οικονομολόγος στο Αργυρόκαστρο και το 1992 έγινε δήμαρχος της πόλης. Είναι παντρεμένος και έχει δύο παιδιά. 

Στις 11 Μαρτίου 1997, ο προερχόμενος από το Δημοκρατικό Κόμμα Πρόεδρος Σαλί Μπερίσα, όρισε τον Φίνο, μέλος του αντιπολιτευόμενου Σοσιαλιστικού Κόμματος της Αλβανίας, πρωθυπουργό, προκειμένου να ηγηθεί κυβέρνησης εθνικής ενότητας. Η ανάγκη αυτή προέκυψε μετά την εξέγερση που ξέσπασε κατά την κατάρρευση αρκετών επιχειρηματικών σχημάτων πυραμίδων που οδήγησαν στην απώλεια ελέγχου της κυβέρνησης στο μεγαλύτερο μέρος της χώρας. Ο Φίνο ήταν Πρωθυπουργός στις εκλογές του 1997, όπου το Σοσιαλιστικό Κόμμα του κέρδισε μεγάλη πλειοψηφία πριν αποχωρήσει και τον διαδέχτηκε ο αρχηγός του κόμματος Φατός Νάνο. 

Το 2014 ο Φίνο ήταν βουλευτής εκλογικής περιφέρειας στην επαρχία Κορυτσάς. Ο Φίνο ήταν λέκτορας στην Πολιτική Ακαδημία του Σοσιαλιστικού Κόμματος της Αλβανίας. 

Απεβίωσε στις 29 Μαρτίου 2021 από την COVID-19 σε ηλικία 58 ετών.

## Παραπομπές


Κατηγορία:Πρωθυπουργοί της Αλβανίας
Μαργαρίτα της Γενεύης

Η **Μαργαρίτα**, γαλλ. Margarete (1180; - 1252) από τον Οίκο της Γενεύης ήταν κόρη του κόμη της Γενεύης και με τον γάμο της έγινε κόμισσα της Σαβοΐας.

## Βιογραφία
Ήταν η πρώτη κόρη του Γουλιέλμου Α΄ κόμη της Γενεύης και της Βεατρίκης του Φωσινύ (π.1160-1196).

Επρόκειτο να τη νυμφευτεί ο Φίλιππος Β΄ της Γαλλίας. Όμως καθώς τη συνόδευε ο πατέρας της στο Παρίσι, την απήγαγε ο Θωμάς Α΄ κόμης της Σαβοΐας και ελκύστηκε από την ωραιότητά της. Τη νυμφεύτηκε με τον ισχυρισμό, ότι ο Φίλιππος Β΄ είχε σύζυγο· πράγματι, ο βασιλιάς της Γαλλίας είχε νυμφευτεί την Ίνγκεμποργκ της Δανίας, αλλά την είχε σύντομα απορρίψει. Έπειτα από τον γάμο ο πατέρας της ασθένησε και απεβίωσε και, ένα έτος μετά, απεβίωσε και η μητέρα της.

Η Μαργαρίτα έγινε πρόγονος των Βαλουά και των Βουρβόνων. Τάφηκε στο αββαείο του Ωτκόμπ.

## Οικογένεια
Παντρεύτηκε το 1195 τον Θωμά Α΄ κόμη της Σαβοΐας και είχε τέκνα:
* Αμεδαίος Δ΄ 1197-1253, κόμης της Σαβοΐας.
* Θωμάς Β΄ π.1199-1259, κόμης του Πεδεμοντίου. Κόμης της Φλάνδρας ένεκα της συζύγου του Ιωάννας κόμισσας της Φλάνδρας.
* Αίμων απεβ. 1237, κύριος του Σαμπλαί.
* Ερρίκος 1205-1230, κύριος του Λυόν.
* Γουλιέλμος  απεβ. 1239, επίσκοπος του Βαλένς, κοσμήτωρ του καθεδρικού του Βιέν.
* Αμεδαίος, επίσκοπος του Μωριέν.
* Μαγδαληνή απεβ. 1239, ηγουμένη στο αββαείο του Ωτκόμπ.
* Πέτρος Β΄ 1203-1268, κόμης του Ρίτσμοντ, μετά κόμης της Σαβοΐας.
* Φίλιππος Α΄ επίσκοπος του Βαλένς, κοσμήτωρ του καθεδρικού του Βιέν στο Ιζέρ, αρχιεπίσκοπος του Λυόν και κόμης της Σαβοΐας.
* Βονιφάτιος π.1217-1270, αρχιεπίσκοπος του Καντέρμπουρυ.
* Βεατρίκη π.1198-π.1267, παντρεύτηκε τον Ραϋμόνδο-Βερεγγάριο Δ΄ κόμη της Προβηγκίας. Οι τέσερις κόρες της παντρεύτηκαν βασιλείς: της Γαλλίας, της Αγγλίας, της Γερμανίας και της Σικελίας.
* Αλαζία απεβ. 1250, ηγουμένη στο αββαείο του Σαν Πιερ στο Λυόν.
* Αγκάτα απεβ. 1245, ηγουμένη στο αββαείο του Σαν Πιερ στο Λυόν.
* Μαργαρίτα απεβ. 1273, παντρεύτηκε τον Χάρτμαν Α΄ του Κύμπουργκ.
* Αβίτα 1215-1292.
* Ελένη απεβ. 1230, Ουμβέρτος απεβ. 1223, Ελισάβετ απεβ. 1233, Μαρία απεβ. 1210

## Πρόγονοι

## Παραπομπές


## Πηγές
* Previte-Orton, C.W. (1912). The Early History of the House of Savoy: 1000-1233. Cambridge University Press.

Κατηγορία:Γάλλοι ευγενείς
Κατηγορία:Οίκος της Γενεύης
Κατηγορία:Κόμισσες της Σαβοΐας
Λουίζ Μπένετ-Κόβερλι

Η **Λουίζ Μπένετ-Κόβερλι** (αγγλικά: *Louise Bennett-Coverley*), γνωστή, επίσης, υπό το ψευδώνυμο **Μις Λου** (αγγλικά: *Miss Lou*), γεννημένη στις 7 Σεπτεμβρίου 1919 στο Κίνγκστον και αποβιώσασα στις 26 Ιουλίου 2006 στο Τορόντο, ήταν Τζαμαϊκανή ποιήτρια, συγγραφέας και εκπαιδευτικός.  

Μέσω της συγγραφής και ερμηνείας των ποιημάτων της στα τζαμαϊκανικά κρεόλ, η Μπένετ συνεισέφερε ενεργά στη διατήρηση της γλώσσας της, καθώς και των παραδόσεών της σε επίπεδο ποίησης, παραδοσιακού τραγουδιού και διηγημάτων.

## Διακρίσεις και τιμές
Η Μπένετ έλαβε αριθμό τιμών και διακρίσεων για το έργο της. Επί παραδείγματι, το Πανεπιστήμιο του Τορόντο έδωσε το όνομά της σε υποτροφία για λογοτεχνικές σπουδές με αντικείμενο μελέτης την Καραϊβική.  

Παράλληλα, υπήρξε αποδέκτης των κάτωθι τιμητικών διακρίσεων: 

* Ιππότης του Τάγματος της Βρετανικής Αυτοκρατορίας (1960)
* Βραβείο Αριστείας Νόρμαν Μάνλεϊ (1972)
* Ιππότης του Τάγματος της Τζαμάικας (1974)
* Τζαμαϊκανικό Τάγμα της Αξίας (2001)

## Επιλεγμένη εργογραφία

*  
*  
*  
*  
*  

## Παραπομπές


Κατηγορία:Τζαμαϊκανές ποιήτριες
Κατηγορία:Τζαμαϊκανές μυθιστοριογράφοι
Κατηγορία:Τζαμαϊκανές τραγουδίστριες
Κατηγορία:Απόφοιτοι της Βασιλικής Ακαδημίας Δραματικής Τέχνης
Κατηγορία:Μέλη του Τάγματος της Βρετανικής Αυτοκρατορίας
Φαϊντίβα της Τουλούζης

Η **Φαϊντίβα**, γαλλ. Faidiva (1133 - 1154) από τον Οίκο της Τουλούζης ήταν κόρη του κόμη του Ρουέργκ, της Τουλούζης & της Τρίπολης, μαργράβου της Προβηγκίας & δούκα του Ναρμπόν. Με τον γάμο της έγινε κόμισσα της Σαβοΐας.

## Βιογραφία
Ήταν κόρη του Αλφόνσου-Ιορδάνη κόμη του Ρουέργκ, της Τουλούζης, της Τρίπολης, μαργράβου της Προβηγκίας και δούκα του Ναρμπόν.

Ο πατέρας της γεννήθηκε στην Τρίπολη, κατά την Α΄ Σταυροφορία και βαπτίστηκε στον Ιορδάνη, έτσι πρόσθεσε το *Ιορδάνης* στο όνομά του. Διαδέχθηκε τον πατέρα του ως κόμης του Ρουέργκ και τον ετεροθαλή αδελφό του ως κόμης της Τουλούζης & μαρκήσιος της Προβηγκίας. Όμως ο Γουλιέλμος Θ΄ δούκας της Ακουιτανίας κατέλαβε τη χώρα του Αλφόνσου-Ιορδάνη με τη βοήθεια των μοναχών του Σαιν-Ζιλ. Όταν ο Αλφόνσος την ανακατέλαβε, εκτόπισε τους μοναχούς και αφορίστηκε από τον πάπα. Έζησε στην Αυλή του Αλφόνσου Ζ΄ του Λεόν & της Καστίλης και πήγε για προσκύνημα στον Άγ. Ιάκωβο της Κομποστέλα. Αν και αφορίστηκε πάλι, έλαβε μέρος μετά στη Β΄ Σταυροφορία και στην Κωνσταντινούπολη συνάντησε τον Μανουήλ Α΄ Κομνηνό Αυτοκράτορα των Ρωμαίων. Έφθασε στην Άκρα, αλλά απεβίωσε στην Καισάρεια, ίσως δηλητηριασμένος από συγγενείς του Γουλιέλμου Θ΄.

Αδέλφια της Φαϊντίβας ήταν ο Ραϋμόνδος Ε΄ κόμης της Τουλούζης, ο Αλφόνσος και η Αγνή. Η Φαϊντίβα απεβίωσε 21 ετών· ο σύζυγός της έπειτα έκανε άλλους τρεις γάμους.

## Οικογένεια
Παντρεύτηκε τον Ουμβέρτο Γ΄ κόμη της Σαβοΐας. Δεν απέκτησε τέκνα.

## Πηγές
* Joël Beucher, « Faydiva de Toulouse » [archive], sur http://www.histoireeurope.fr [archive], Histoire de l'Europe et de la Méditerranée (consulté le 16 mars 2013).
* Charles William Previté-Orton, The early history of the House of savoy (1000-1233), Cambridge, Cambridge University Press, 1912, 495 p. (ISBN 978-1578985913, lire en ligne [archive]), p. 318-319.

Κατηγορία:Οίκος της Τουλούζης
Κατηγορία:Κόμισσες της Σαβοΐας
Γιώργος Κυριακόπουλος (ποδοσφαιριστής)

Ο **Γιώργος Κυριακόπουλος** (5 Φεβρουαρίου 1996) είναι Έλληνας επαγγελματίας ποδοσφαιριστής, ο οποίος αγωνίζεται ως αριστερός αμυντικός για τον Παναθηναϊκό και την εθνική ομάδα της Ελλάδας.

## Σταδιοδρομία σε συλλόγους
Ο Κυριακόπουλος γεννήθηκε στην Πάτρα. Ως παιδί, έπαιξε στην Θύελλα Πατρών μέχρι το 2011. 

Στην ηλικία των 14 ετών, μετακόμισε στον Αστέρα Τρίπολης, όπου ήταν βασικό μέλος των ομάδων U17 και U20.

Υπέγραψε το πρώτο του επαγγελματικό συμβόλαιο με τον Αστέρα Τρίπολης το 2013.   

Έπαιξε ως δανεικός στις ομάδες της Φούτμπολ Λιγκ, Εργοτέλη και Λαμία.  

Στις 2 Σεπτεμβρίου 2019, μετακινήθηκε με δανεισμό στη Σασσουόλο της Σέριε Α, με κόστος δανεισμού ύψους 200.000 ευρώ και δικαίωμα αγοράς ύψους 1 εκατ. ευρώ για το καλοκαίρι του 2020, το οποίο ενεργοποιήθηκε στις 22 Ιουνίου 2020.

Στις 31 Ιανουαρίου 2023 παραχωρήθηκε δανεικός στη Μπολόνια, ενώ στις 28 Ιουλίου του ίδιου έτους μετακινήθηκε με νέο δανεισμό στη Μόντσα, με υποχρεωτική ρήτρα αγοράς υπό προϋποθέσεις.

Στις 6 Ιουνίου 2025, επέστρεψε στην Ελλάδα και υπέγραψε τετραετές συμβόλαιο με τον Παναθηναϊκό.

## Διεθνής σταδιοδρομία
Ο Κυριακόπουλος έχει αγωνιστεί στις «μικρές» εθνικές ομάδες της Ελλάδας (U18, U19 και U21).

Το ντεμπούτο του με την Ανδρών πραγματοποιήθηκε στις 7 Οκτωβρίου 2020 σε έναν φιλικό αγώνα εναντίον της Αυστρίας.

## Παραπομπές

## Εξωτερικοί σύνδεσμοι

*     
* Προφίλ στο Transfermarkt.com 
*   

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Ελλάδας Κ18
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Αστέρα Τρίπολης
Κατηγορία:Ποδοσφαιριστές Εργοτέλη
Κατηγορία:Ποδοσφαιριστές Α.Σ. Λαμίας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές ΟΣ Σασσουόλο Κάλτσιο
Κατηγορία:Ποδοσφαιριστές Μπολόνια ΦΚ 1909
Κατηγορία:Ποδοσφαιριστές ΑΚ Μόντσα
Κατηγορία:Ποδοσφαιριστές Σέριε Α
Κατηγορία:Έλληνες ποδοσφαιριστές στο εξωτερικό
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Σούπερ Λιγκ Ελλάδας
Γερτρούδη της Φλάνδρας (Κόμισσα της Σαβοΐας)

Η **Γερτρούδη**, γαλλ. Gertude (1135 - 1186) από τον Οίκο της Λωρραίνης ήταν κόρη του κόμη της Φλάνδρας και με τον γάμο της έγινε κόμισσα της Σαβοΐας.

## Βιογραφία
Ήταν κόρη του Τιερρύ κόμη της Φλάνδρας και της Σίβυλλας των Ανζού, κόρης του Φούλκωνα Ε΄ κόμη του Ανζού.

Ο σύζυγός της Ουμβέρτος Γ΄ κόμης της Σαβοΐας την έκλεισε σε μονή το 1163. Ήταν η 2η σύζυγός του και ο Ουμβέρτος Γ΄ δεν είχε κάνει τέκνα, ούτε από την πρώτη, έτσι θέλησε να τη διαζευχθεί. Η Γερτρούδη ελευθερώθηκε χάρη στον Ροβέρτο επίσκοπο του Καμπραί και επέστρεψε στην Αυλή του αδελφού της Φιλίππου Α΄ κόμη της Φλάνδρας. Έκανε δεύτερο γάμο με τον Ούγο του Ουαζύ, αλλά δεν είχε τέκνα και ο γάμος ακυρώθηκε, έτσι επέστρεψε στη μονή.

## Οικογένεια
Παντρεύτηκε πρώτα τον Ουμβέρτο Γ΄ κόμη της Σαβοΐας.

Έπειτα παντρεύτηκε τον Ούγο του Ουαζύ. Δεν απέκτησε απογόνους από τους γάμους της.

## Πηγές
* Frédéric Auguste Ferdinand de Reiffenberg, Coup d’œil sur les relations qui ont existé jadis entre la Belgique et la Savoie : sur le mélange curieux de l'histoire sacrée et profane, Bruxelles, Jean Brandmuller, 1840, 71 p.

## Αναφορές


Κατηγορία:Οίκος της Λωρραίνης
Κατηγορία:Κόμισσες της Σαβοΐας
Thor 2: Σκοτεινός Κόσμος (soundtrack)

Το ***Thor: The Dark World (Original Motion Picture Soundtrack)*** αποτελεί το soundtrack άλμπουμ της ταινίας *[[Thor 2: Σκοτεινός Κόσμος]]* των Marvel Studios και του οποίου τη μουσική συνέθεσε ο Μπράιαν Τάιλερ. Κυκλοφόρησε σε ψηφιακή μορφή στην Ευρώπη από την Hollywood Records στις 28 Οκτωβρίου 2013. Στις Ηνωμένες Πολιτείες κυκλοφόρησε ψηφιακά στις 5 Νοεμβρίου και μετέπειτα, στις 12 Νοεμβρίου 2013, κυκλοφόρησε σε CD.

Αποτελεί το πρώτο soundtrack μέσα στο κινηματογραφικό σύμπαν της Marvel που εμπεριέχει το πρωτότυπο μουσικό σήμα των Marvel Studios (το οποίο συνέθεσε ο Τάιλερ) και το οποίο ακούστηκε για πρώτη φορά στην εισαγωγή του *Thor 2: Σκοτεινός Κόσμος*, μαζί με την εμφάνιση του, επίσης καινούριου, λογότυπου των στούντιο.

Όλη η μουσική ηχογραφήθηκε στο Λονδίνο από τις δύο φιλαρμονικές ορχήστρες της πόλης, Philharmonia Orchestra of London και London Philharmonic Orchestra, ενώ τα φωνητικά του soundtrack εκτελεί η Τόρι Λέτζλερ.

## Ιστορικό
Τον Μάρτιο του 2013, ανακοινώθηκε πως ο Κάρτερ Μπέργουελ είχε υπογράψει για να συνθέσει τη μουσική της ταινίας *Thor 2: Σκοτεινός Κόσμος*, έπειτα από τον Πάτρικ Ντόιλ ο οποίος είχε συνθέσει τη μουσική της πρώτης ταινίας ''Thor''. Ωστόσο, τον Μάιο της ίδιας χρονιάς, ο Μπέργουελ αποχώρησε εξαιτίας δημιουργικών διαφωνιών. «Απλά δεν έμοιαζε να ταιριάζει κι έπρεπε να πάρουμε μια απόφαση πολύ νωρίς», εξήγησε ο Κέβιν Φάιγκι, πρόεδρος παραγωγής των Marvel Studios. «Αν η φάση της μετά-παραγωγής διαρκούσε ενάμιση χρόνο, ίσως να είχαμε την ευχέρεια του χρόνου να κάνουμε κάποιες δοκιμές και λάθη μέχρι να δουλέψει». Στις 18 Ιουνίου 2013, ο Μπράιαν Τάιλερ ανέλαβε να συνθέσει τη μουσική της ταινίας, ο οποίος είχε επενδύσει μουσικά και την προηγούμενη ταινία του MCU, *[[Iron Man 3]]*.

«Η αίσθηση του Θορ είναι πολύ διαφορετική από αυτήν του Iron Man. Κι όμως, ζουν μέσα στο ίδιο σύμπαν», είπε ο Τάιλερ. «Για μένα, είναι σαν να εμφανίστηκε με κάποιο τρόπο ο Ιντιάνα Τζόουνς στο διαστημόπλοιο *Enterprise* του Σταρ Τρεκ ή κάτι τέτοιο». Επίσης, ο Τάιλερ αναφέρει πως [ο Iron Man] είχε μια «σταθερή στάση και [ήταν] βασισμένος σε περιορισμούς», ενώ η ταινία *Thor* επέτρεψε «να βγουν όλα τα ηγεμονικά θέματα τα οποία θα μπορούσαν να γίνουν τόσο επικά όσο μπορούσα να τα κάνω». Ο συνθέτης περιέγραψε τον *Σκοτεινό Κόσμο* ως «η επιστημονική φαντασία συναντά τον κλασικό μεσαιωνικό πόλεμο», οδηγώντας τον σε μια μουσική επένδυση εμπνευσμένη από δουλειές και των δύο ειδών όπως οι ταινίες *[[Star Wars]]* και *[[Ο Άρχοντας των Δαχτυλιδιών (σειρά ταινιών)|Ο Άρχοντας των Δαχτυλιδιών]]*.

## Λίστα κομματιών

## Παραπομπές


## Εξωτερικοί σύνδεσμοι
*Το Soundtrack του ''Thor 2: Σκοτεινός Κόσμος'' στο Amazon

Κατηγορία:Άλμπουμ του 2013
Κατηγορία:Soundtracks της Δεύτερης Φάσης του Κινηματογραφικού Σύμπαντος της Marvel
Κατηγορία:Thor (σειρά ταινιών)
Κλημεντία του Τσέρινγκεν

Η **Κλημεντία**, γερμ. Clementia (απεβ. 1175) από τον Οίκο του Τσέρινγκεν ήταν κόρη του δούκα του Τσέρινγκεν και με τον γάμο της έγινε κόμισσα της Σαβοΐας.

## Βιογραφία
Ήταν η μόνη κόρη του Κορράδου Α΄ δούκα του Τσέρινγκεν και της Κλημεντίας, κόρης του Γοδεφρείδου Α΄ κόμη του Ναμύρ.

## Οικογένεια
Παντρεύτηκε πρώτα το 1147 τον Ερρίκο Γ΄ της Σαξονίας και ΙΒ΄ της Βαυαρίας, τον *Λέοντα* και είχε τέκνα:
* Γερτρούδη 1155-1197, παντρεύτηκε τον Φρειδερίκο Δ΄ των Χοενστάουφεν δούκα της Σουαβίας και μετά τον Κνούτο ΣΤ΄ των Έστριντσεν βασιλιά της Δανίας.
* Ερρίκος, Ρίχεντσα, απεβίωσαν μικρά.

Το 1195 απεβίωσε ο Ερρίκος ο *Λέων* και η Κλημεντία έκανε δεύτερο γάμο το 1197 με τον Ουμβέρτο Γ΄ κόμη της Σαβοΐας. Για τον Ουμβέρτο Γ΄ ήταν ο 3ος γάμος και δεν είχε τέκνα από τους δύο προηγούμενους· είχαν τέκνα:
* Σοφία 1165-1202, παντρεύτηκε τον Άτσο ΣΤ΄ του Έστε κύριο της Φερράρα.
* Αλισία 1166-1178, μνηστεύθηκε με τον Ιωάννη της Αγγλίας, αλλά η Αλισία απεβίωσε 12 ετών και ο γάμος δεν έγινε.

## Παραπομπές


## Πηγές
* Lyon, Jonathan R. (2013). Princely Brother and Sisters: The Sibling Bond in German Politics, 1100-1250. Cornell University Press.
* Previte-Orton, C.W. (1912). The Early History of the House of Savoy: 1000-1233. Cambridge University Press.

## Πινακοθήκη

Clementia de Zahringen.jpg
Clementia of Zahringen.jpg|O λέων είναι ο θυρεός του 1ου συζύγου της Ερρίκου του Λέοντος, Γ΄ δούκα της Σαξονίας (ίππος) και ΙΒ΄ δούκα της Βαυαρίας (ρόμβοι)


Κατηγορία:Οίκος του Τσέρινγκεν
Κατηγορία:Δούκισσες της Βαυαρίας
Κατηγορία:Κόμισσες της Σαβοΐας
Κατηγορία:Δούκισσες της Σαξονίας
Βεατρίκη του Βιενουά

H **Βεατρίκη της Βιέννης**, (Ιταλική γλώσσα : *"Beatrice"*, 1160 - 1230) από τον Οίκο της Ιβρέα ήταν κόρη του κόμη του Μακόν και με τον γάμο της έγινε κόμισσα της Σαβοΐας.

## Βιογραφία
Ήταν κόρη του Ζερώντ Α΄ κόμη του Μακόν (γιο του Γουλιέλμου Γ΄ κόμη της Βουργουνδίας) και της Μωρέτ του Σαλίν.

Ο Ουμβέρτος Γ΄ κόμης της Σαβοΐας έκανε τον 4ο γάμο του με τη Βεατρίκη. Οι δύο πρώτοι γάμοι του δεν είχαν απογόνους και από τον τρίτο είχε επιζήσει μία κόρη. Έπειτα από το τέλος της 3ης συζύγου του ήταν απαρηγόρητος και δεν ήθελε να νυμφευτεί, αλλά ήθελε διάδοχο. Τότε οι σύμβουλοί του τον έπεισαν να κάνει γάμο με τη Βεατρίκη το επόμενο έτος.

Η Βεατρίκη απεβίωσε στο Σαμπάν-αν-Φονταίν της Ακουιτανίας σε ηλικία 70 ετών.

## Οικογένεια
Παντρεύτηκε το 1175 τον Ουμβέρτο Γ΄ κόμη της Σαβοΐας και είχε τέκνο:
* Θωμάς Α΄ 1178-1233, κόμης της Σαβοΐας.

## Παραπομπές
 		


## Πηγές
*  Blanchard, Claudius (1874). Histoire de l'abbaye d'Hautecombe en Savoie avec pièces justificatives inédites [History of Hautecombe Abbey in Savoie with Unpublished Supporting Documents] (in French). Chambéry: F. Puthod. 
* Boucharlat, Alain (1997). La Fontaine de Siloé [The Fountain of Siloé] (in French). 

Κατηγορία:Οίκος της Ιβρέας
Κατηγορία:Κόμισσες της Σαβοΐας
Γιώργος Γάκης

Ο **Γιώργος Γάκης** (γεν. 19 Αυγούστου 1966) είναι Έλληνας μουσικός, εκπρόσωπος της μουσικής ροκ στην Ελλάδα. Τον Μάιο του 1993 ίδρυσε τους The Troublemakers, ένα πενταμελές συγκρότημα ροκ.

Ο Γάκης είναι ιδιοκτήτης της δισκογραφικής εταιρείας G. G. Records, με την οποία έχει κυκλοφορήσει τρία άλμπουμ: ”Keep on Rock ‘n’ Rollin” (1989), ”Pain in my ass” (1995), ”Forbidden Paradise” (2000), σε μουσική και στίχους του Γάκη. Έχει δώσει πάνω από 1.000 συναυλίες. Κατοικεί στα Ιωάννινα, όπου ασχολείται με τις επιχειρήσεις και σε συνεργασία με τις δημοτικές αρχές του Ιωαννίνων διοργανώνει το φεστιβάλ Castle Rock, στο οποίο έχουν συμμετάσχει γνωστοί διεθνώς καλλιτέχνες.

Τον Ιούνιο του 2010 ο Γάκης και το συγκρότημα του, μαζί με τα 60 μέλη της Συμφωνικής Ορχήστρας της Θεσσαλονίκης κυκλοφόρησαν ένα έργο κλασσικής μουσικής. Το ίδιο έτος ο Γάκης και οι The Troublemakers εγκαινίασαν την περιοδεία των Scorpions στην Ελλάδα. 

Το 2012 ο Γάκης κυκλοφόρησε το άλμπουμ Too much ain’t never enough, το οποίο περιέχει 10 τραγούδια και 1 ειδική διασκευή ενός παραδοσιακού τραγουδιού. Το άλμπουμ κυκλοφόρησε από την Perris Records USA.

## Εξωτερικοί σύνδεσμοι

* Επίσημη ιστοσελίδα  

Κατηγορία:Έλληνες μουσικοί
Ιωάννα της Γενεύης

Η **Ιωάννα**, γαλλ. *Jeanne de Genève* (π. 1040 - 1095) από τον Οίκο της Γενεύης, ήταν κόρη του κόμη της Γενεύης, και με τον γάμο της έγινε κόμισσα της Σαβοΐας.

## Βιογραφία
Τα πολύ μεταγενέστερα *Χρονικά της Σαβοΐας* την αναφέρουν ως κόρη του Ζιράρντ κόμη της Βουργουνδίας, που οι λόγιοι τον ταυτίζουν με τον Ζερόλντ της Γενεύης.

To *Χρονικό του Ωτκόμπ (Αltacumbae)* αναφέρει ότι η σύζυγος του Αμεδαίου ήταν από τη Βουργουνδία, αλλά μάλλον αναφέρονται στη σύζυγο του Αμεδαίου Α΄. Ενώ αν η σύζυγος του Αμεδαίου Β΄ ήταν από τη Γενεύη, αυτό θα εξηγούσε το πώς ο Οίκος της Σαβοΐας απέκτησε τόσο νωρίς μία μεγάλη περιοχή της Γενεύης. Έκανε αρκετά παιδιά, δεν γνωρίζουμε με βεβαιότητα πόσα.

Απεβίωσε 15 έτη μετά τον σύζυγό της Αμεδαίο Β΄, σε ηλικία 55 ετών.

## Οικογένεια
Παντρεύτηκε τον Αμεδαίο Β΄ κόμη της Σαβοΐας και είχε τέκνα;
* Αδελαΐδα, παντρεύτηκε τον Μανασσή κύριο του Κολινύ.
* Αουζιλία (Αουσιλία ή Ουιλία), παντρεύτηκε τον Ουμβέρτο Β΄ του Μπωζέ και απέκτησε τέσσερα παιδιά:
** Γκισάρ, Ουμπέρ, Γκιγκ και Ουγκ.

## Παραπομπές


## Πηγές
* Quoted in Previté-Orton, 243: uxor ejus [Amedei] de Burgondia.

Κατηγορία:Οίκος της Σαβοΐας
Κατηγορία:Κόμισσες της Σαβοΐας
Κλωντίν ντε Μπρος

H **Κλωντίν**, γαλλ. Claudin (1450 - 1513) από τον Οίκο του Μπρος με τον γάμο της έγινε δούκισσα της Σαβοΐας.

## Βιογραφία
Ήταν κόρη του Ιωάννη Β΄ ντε Μπρος αρχιθαλαμηπόλου του βασιλιά της Γαλλίας και της Νικόλ των Σατιγιόν-Μπλουά κόμισσας του Παντιέβρ, κόρης του Καρόλου κυρίου του Αβωγκούρ.

Ο πάππος της Κάρολος του Αβωγκούρ ήταν γιος του Ιωάννη Α΄ κόμη του Παντιέβρ, γιού του Καρόλου των Μπλουά δούκα της Βρετάνης jure auxoris. Η μητέρα της, η Νικόλ, κληρονόμησε τη διεκδίκηση στο δουκάτο της Βρετάνης.

## Οικογένεια
Παντρεύτηκε τον Φίλιππο Β΄ δούκα της Σαβοΐας και είχε τέκνα:
* Κάρολος Γ΄ 1486-1553, δούκας της Σαβοΐας.
* Λουδοβίκος 1488-1502, απεβ. 14 ετών.
* Φίλιππος 1490-1533, δούκας του Νεμούρ.
* Ασσολόνε 1494.
* Τζοβάννι-Αμεντέο 1495.
* Φιλιμπέρτα 1498-1524, παντρεύτηκε τον Τζουλιάνο των Μεδίκων δούκα του Νεμούρ.

## Πρόγονοι

## Παραπομπές


## Πηγές
* Joseph Brossard, Histoire politique et religieuse du pays de Gex et lieux circonvoisins, Milliet-Bottier, 1831, 614 pages ; pages 582 et 583.

Κατηγορία:Δούκισσες της Σαβοΐας
Κατηγορία:Γάλλοι ευγενείς
Αλέξανδρος Καραμανλάκης

Ο **Αλέξανδρος Καραμανλάκης** (1884 ή 1888–1912) ήταν Έλληνας δημοσιογράφος και ερασιτέχνης πρωτοπόρος αεροπόρος, ο πρώτος που σκοτώθηκε σε αεροπορικό δυστύχημα στην Ελλάδα.

## Βιογραφικά στοιχεία
Γεννήθηκε στις 18 Ιανουαρίου 1884 ή 1888 στην Κωνσταντινούπολη με καταγωγή από το Ρίο της Πάτρας. Πατέρας του ήταν ο έμπορος Θεμιστοκλής Καραμανλάκης και μητέρα του η Ευριδίκη Καραμανλάκη. Παρακολούθησε τα μαθήματα της Μεγάλης του Γένους Σχολή, αλλά το 1908 μετακόμισε μαζί με την οικογένειά του στην Αθήνα, λόγω της εμφάνισης του κινήματος των Νεοτούρκων. Ασχολήθηκε με τη δημοσιογραφία από νεαρή ηλικία και τον Ιανουάριο του 1911 ξεκίνησε να εκδίδει την εβδομαδιαία εφημερίδα *Ανεξάρτητος Αθηνών*. Η εφημερίδα αρίθμησε 43 φύλλα προτού διακόψει την έκδοση της τον Οκτώβριο του 1911.

Από τον Αύγουστο του 1911 μετακόμισε στη Γερμανία και έπειτα στη Γαλλία για δημοσιογραφικές μελέτες αρχικά, ενώ στη συνέχεια εγγράφηκε στη σχολή του Γάλλου πρωτοπόρου της αεροπορίας Λουί Μπλεριό. Τέσσερις μέρες μετά την πτήση που πραγματοποίησε ο Εμμανουήλ Αργυρόπουλος στις 12 Φεβρουαρίου 1912, ο Καραμανλάκης έφτασε στην Πάτρα. Είχε μαζί του ένα ιδιόκτητο αεροσκάφος Bleriot XI 50 ίππων, με το οποίο στις 26 Μαρτίου 1912 αποπειράθηκε να πραγματοποιήσει πτήση από το Ρίο στην Αθήνα. Το αεροσκάφος απογειώθηκε αλλά κατέπεσε άμεσα. Ο Καραμανλάκης δεν τραυματίστηκε και κατάφερε να επιδιορθώσει τις φθορές που υπέστη το αεροσκάφος του. Πραγματοποίησε ακόμη δύο αποτυχημένες απόπειρες στις 9 και 30 Απριλίου 1912. Στην πρώτη περίπτωση απογειώθηκε και πέταξε για λίγο πάνω από την πόλη της Πάτρας, ενώ στη δεύτερη κατά την προσπάθεια της απογείωσής του από την Εγλυκάδα τραυματίστηκε και κατά την πτώση προκλήθηκαν σοβαρές φθορές στο αεροσκάφος του.

Μετά τις αποτυχίες αυτές μεταφέρθηκε στην Αθήνα, όπου κατάφερε σημαντικότερα επιτεύγματα. Στις 17 Ιουλίου 1912 κατάφερε να φτάσει σε υψόμετρο 2.200 μέτρων ενώ στις 19 Αυγούστου στα 3.050 μέτρα. Μετά τις επιτυχίες αυτές πείστηκε πως πλέον μπορούσε να πετάξει από την Αθήνα στην Πάτρα. Το πρωί της 29ης Αυγούστου απογειώθηκε από την περιοχή του Παλαιού Φαλήρου, αλλά μετά από δύο ώρες στον αέρα αναγκάστηκε να πραγματοποιήσει προσθαλάσσωση στον Κορινθιακό κόλπο λόγω βλάβης στη μηχανή του αεροσκάφους. Το αεροσκάφος  έχασε ύψος, ενώ ο Καραμανλάκης προσπαθούσε να απεμπλακεί από τα σχοινιά και σύρματα του αεροσκάφους. Τελικά, δεν τα κατάφερε και πνίγηκε στο βυθιζόμενο αεροπλάνο του. Η κηδεία του έγινε την επόμενη μέρα στον Άγιο Γεώργιο Καρύτση παρουσία του Πρωθυπουργού της Ελλάδας Ελευθερίου Βενιζέλου και υπουργών της κυβέρνησής του. Τάφηκε στο Πρώτο Νεκροταφείο Αθηνών. Πριν τον θάνατό του είχε προγραμματίσει κοινή αεροπορική επίδειξη στην Αθήνα με τους υπόλοιπους πρωτοπόρους της αεροπορίας στην Ελλάδα, Λεωνίδα Αρνιώτη και Εμμανουήλ Αργυρόπουλο η οποία όμως αναβλήθηκε λόγω του θανάτου του. Ήταν το 193ο θύμα της αεροπλοΐας στην παγκόσμια ιστορία.

## Παραπομπές


Κατηγορία:Έλληνες πιλότοι
Κατηγορία:Πρωτοπόροι της αεροπορίας
Βλάσης Τσιρογιάννης

Ο **Βλάσης Τσιρογιάννης** (1872-1928) ήταν αξιωματικός του Ελληνικού Στρατού, ο οποίος προήχθη στον βαθμό του αντιστράτηγου.

## Βιογραφία
Ο Βλάσης Τσιρογιάννης γεννήθηκε το 1872 στον Καρβασαρά (σημερινή Αμφιλοχία). Κατατάχθηκε στον Ελληνικό Στρατό ως εθελοντής στη 1 Σεπτεμβρίου 1889. Ενώ σπούδαζε στην σχολή υπαξιωματικών συμμετείχε στον ελληνοτουρκικό Πόλεμο του 1897. Στις 9 Αυγούστου 1899 αποφοίτησε από τη Σχολή υπαξιωματικών με το βαθμό του 2ου Υπολοχαγού Πεζικού. Το 1904, κατά τα πρώτα στάδια του μακεδονικού Αγώνα, πήγε στη Στρώμνιτσα όπου έγινε διευθυντής ενός ελληνικού σχολείου της περιοχής, χρησιμοποιώντας το ψευδώνυμο **Ντάλης**.

Κατά τη διάρκεια των Βαλκανικών Πολέμων του 1912-13 υπηρέτησε ως διοικητής τάγματος στο 10ο Σύνταγμα Πεζικού. Το 1917-18 υπηρέτησε ως διοικητής του 5ου Συντάγματος Πεζικού στις Σέρρες. Το 1919 διηύθυνε μια ταξιαρχία που ανακατέλαβε την περιοχή του Δελβινακίου και αργότερα ανέλαβε τη διοίκηση μιας ταξιαρχίας που είχε ως στόχο να καταλάβει την πόλη της Κορυτσάς. Στη συνέχεια μετακλήθηκε στη μικρά Ασία, όπου διοίκησε ένα μεικτό απόσπασμα της 9ης Μεραρχίας Πεζικού στην κατάληψη της Κιουτάχειας (Ιούλιος 1921). Στην συνέχεια ήταν αρχηγός Πεζικού στην ΙΧ μεραρχία Μάχη του Σαγγαρίου (Αύγουστος–Σεπτέμβριος 1921). Ύστερα η υπηρεσία του διακόπηκε και επανήλθε στην επανάσταση της 11ης Σεπτεμβρίου 1922 ως διοικητής της 3ης Μεραρχίας Πεζικού στο Στρατό του Έβρου.

Στη συνέχεια υπηρέτησε ως διοικητής της 2ας Μεραρχίας Πεζικού με έδρα την Αθήνα. Πέθανε στις 5 Νοεμβρίου 1928, ενώ υπηρετούσε ως αντιστράτηγος του Γ΄ Σώματος Στρατού στη Θεσσαλονίκη.

## Παραπομπές


Κατηγορία:Έλληνες στρατιωτικοί του Ελληνοτουρκικού πολέμου του 1897
Κατηγορία:Έλληνες στρατιωτικοί των Βαλκανικών Πολέμων
Ευρυμενές Ηπείρου

δεξιά|μικρογραφία|230x230εσ|Χάρτης της αρχαίας Ηπείρου
Οι **Ευρυμενές** () ήταν ελληνική πόλη της Μολοσσίας στην αρχαία Ήπειρο. Στην πόλη κατοικούσε η φυλή των Αρκτανών. Ανήκε στο κοινό των Μολοσσίων. 

Η θέση των Ευρυμενών βρίσκεται πιθανώς κοντά στην σύγχρονη Καστρίτσα.

## Παραπομπές

Κατηγορία:Εγκαταλελειμμένοι οικισμοί στην Ελλάδα
Κατηγορία:Σελίδες με μη επιθεωρημένες μεταφράσεις
Κατηγορία:Πόλεις της αρχαίας Ηπείρου
Βασίλης Χαραλαμπόπουλος

Ως **Βασίλης Χαραλαμπόπουλος** ή **Βασίλειος Χαραλαμπόπουλος** αναφέρονται οι: 

* Βασίλης Χαραλαμπόπουλος (ηθοποιός)
* Βασίλης Χαραλαμπόπουλος (καλαθοσφαιριστής)
* Βασίλειος Χαραλαμπόπουλος, εκπαιδευτικός, συγγραφέας
Αλέξης Ζορμπάς (αποσαφήνιση)

Ως **Αλέξης Ζορμπάς** αναφέρονται:

* Αλέξης Ζορμπάς
* Αλέξης Ζορμπάς (ταινία)
Σαν Πιέτρο ντι Καστέλλο

Το **Σαν Πιέτρο ντι Καστέλλο** είναι ένα νησί στην Λιμνοθάλασσα της Βενετίας που σχηματίζει το κεντρικό τμήμα στο *"Σεστιέρι"* του Καστέλο, μία από τις έξι επαρχίες που αποτελείται η Βενετία. Το παλιότερο όνομα του ήταν *"Ολίβολο"*, συνδέεται με την πόλη της Βενετίας με δύο γέφυρες. Στο νησί υπήρχε από τον 6ο αιώνα ένα κάστρο που έδωσε το όνομα του στο νησί, τον 7ο αιώνα ήταν η έδρα του επισκόπου του Ολίβολο που μετονομάστηκε κατόπιν σε επίσκοπος του Καστέλλο. Όταν το Καστέλλο ενσωματώθηκε στο Πατριαρχείο της Βενετίας το Καστέλλο παρέμεινε η έδρα της Αρχιεπισκοπής μέχρι το 1807 με έδρα από τον 9ο αιώνα την εκκλησία του Αγίου Πέτρου. Άλλα αξιοθέατα του νησιού περιλαμβάνουν ένα ψηλό Καμπαναριό με ένα δαχτυλίδι.

Κατηγορία:Νησιά της Λιμνοθάλασσας της Βενετίας
Σάντ' Έλενα

Το νησί **Σάντ' Έλενα** βρίσκεται στην Λιμνοθάλασσα της Βενετίας, στο ανατολικότερο άκρο του συγκροτήματος των 118 νησιών που σχηματίζουν την Βενετία, αποτελεί τμήμα του *"Σεστιέρε"* του Καστέλο. Το νησί αρχικά ήταν χωρισμένο από την υπόλοιπη Βενετία, επίκεντρο του ήταν η εκκλησία της Σάντα Έλενα που οικοδομήθηκε τον 12ο αιώνα και ανακαινίστηκε τον 15ο αιώνα. Την δεκαετία του 1920 το νησί επεκτάθηκε για να καλύψει το κενό που το χώριζε με την πόλη, συνδέθηκε με την Βενετία με τρεις γέφυρες, οικοδομήθηκαν πάρκο, ποδοσφαιρικό στάδιο και κολέγιο.

Κατηγορία:Γεωγραφία της Βενετίας
Κατηγορία:Νησιά της Λιμνοθάλασσας της Βενετίας
Άννα της Βουργουνδίας (Κόμισσα της Σαβοΐας)

Η **Μαργαρίτα**, γαλλ. Marguerite ή **Άννα** σε μερικές πηγές (1192 - 1243) από τον Οίκο των Καπετιδών-Βουργουνδίας ήταν κόρη του δούκα της Βουργουνδίας και με τον γάμο της έγινε κόμισσα της Σαβοΐας.

## Βιογραφία
Ήταν η τέταρτη (2η από τον 2ο γάμο) κόρη του Ούγου Γ΄ δούκα της Βουργουνδίας και της 2ης συζύγου του Βεατρίκης του Αλμπόν κόρης και κληρονόμου του Γκιγκ Ε΄ κόμη του Αλμπόν & δελφίνου του Βιενουά.

Ένα βιβλίο της εποχής για τον Οίκο της Σαβοΐας αναφέρει τη διαφωνία για το αν το όνομά της είναι Μαργαρίτα ή Άννα.

Ως προίκα έλαβε τα κάστρα Μιριμπέλ, Ορνασιώ και άλλες ιδιοκτησίες στην περιοχή του Βιενουά. Ο γάμος έγινε ως μέρος συμφωνίας μεταξύ του Οίκου της με εκείνου της Σαβοΐας και περιελάμβανε τους όρους: α. ο ένας Οίκος δεν θα αποκτούσε περισσότερες περιοχές από τα εδάφη του άλλου β. η Μαργαρίτα και ο σύζυγός της θα κληρονομούσαν τον αδελφό της Γκιγκ ΣΤ΄ του Βιενουά , ανεξάρτητα από το τι τέκνα θα είχε εκείνος. Όμως η συμφωνία δεν τηρήθηκε και η διαμάχη μεταξύ των δύο Οίκων ξανάρχισε το 1228.

Όταν η μητέρα της απεβίωσε, η Μαργαρίτα κληρονόμησε μερικά χρήματα. Το 1267 η διαθήκη του ανιψιού της Γκιγκ Ζ΄ του Βιενουά επικύρωσε δωρεές της που είχε κάνει.

## Οικογένεια
Παντρεύτηκε το 1217 τον Αμεδαίο Δ΄ κόμη της Σαβοΐας και είχε τέκνα:
* Βεατρίκη 1223-1259, παντρεύτηκε πρώτα τον Μαμφρέδο Γ΄ μαρκήσιο του Σαλούτσο και μετά τον Μαμφρέδο των Χοενστάουφεν βασιλιά της Σικελίας.
* Μαργαρίτα απεβ. 1254, παντρεύτηκε πρώτα τον Βονιφάτιο Β΄ των Αλεράμιτσι μαρκήσιο του Μομφερράτου και μετά τον Αϋμάρ Γ΄ κόμη του Βαλεντινουά.

## Πρόγονοι


## Παραπομπές


## Πηγές
* Cox, Eugene L. (1974). The Eagles of Savoy. Princeton: Princeton University Press. ISBN 0691052166.

Κατηγορία:Οίκος της Βουργουνδίας
Κατηγορία:Κόμισσες της Σαβοΐας
Καικιλία του Μπω

Η **Καικιλία**, γαλλ. Cecile (1230 - 1275) από τον Οίκο του Μπω ήταν κόρη του κυρίου του Μπω και με τον γάμο της έγινε κόμισσα της Σαβοΐας.

## Βιογραφία
Ήταν η πρώτη κόρη του Μπαράλ του Μπω υποκόμη της Μασσαλίας & κυρίου του Μπω και της Σίβυλλας του Αντούζ, κόρης του Πιέρ Μπερμόντ και της Κωνσταντίας της Τουλούζης.

Ο σύζυγός της απεβίωσε το 1253 και ο γιος τους ήταν 8 ετών, έτσι η Καικιλία ανέλαβε την επιτροπεία ως το 1259.

## Οικογένεια
Παντρεύτηκε το 1244 τον Αμεδαίο Δ΄ κόμη της Σαβοΐας και είχε τέκνα:
* Βονιφάτιος 1245-1263, κόμης της Σαβοΐας.
* Βεατρίκη 1250-1292, παντρεύτηκε πρώτα τον Πέτρο του Σαλόν και μετά τον Εμμανουήλ των Ιβρέα-Καστίλης κύριο της Βιγιένα.
* Ελεονώρα, παντρεύτηκε τον Γκισάρντ ντε Μπωζέ.
* Κωνστάνς, απεβ. μετά το 1263.

## Πηγές
* Cox, Eugene L. (1974). The Eagles of Savoy. Princeton University Press, Princeton. ISBN 0691052166.

## Παραπομπές


Κατηγορία:Οίκος των Μπω
Κατηγορία:Κόμισσες της Σαβοΐας
Οροσειρά του Ντεβές

Η **οροσειρά του Ντεβές** (γαλλικά: Massif du Devès) είναι ένα μεγάλο βασαλτικό οροπέδιο του Κεντρικού Ορεινού Όγκου (Μασίφ Σαντράλ). Βρίσκεται στο νομό Ωτ-Λουάρ μεταξύ των κοιλάδων των ποταμών Αλλιέ και Λίγηρα.

## Γεωγραφικά στοιχεία
αριστερά|μικρογραφία|Τοπίο του Ντεβές
αριστερά|μικρογραφία|Η οροσειρά Ντεβές

### Τοποθεσία
Η οροσειρά του Ντεβές  συνορεύει δυτικά με την άνω κοιλάδα του ποταμού Αλλιέ και τα όρη της Μαρζερίντ, στα βόρεια με την οροσειρά του Λιβραντουά, ανατολικά με την οροσειρά Μεγκάλ και νότια με τα όρη του Βιβαραί.

### Τοπογραφία
Η οροσειρά του Ντεβές έχει περισσότερους από 150 κώνους σκωριών που έχουν δημιουργηθεί από ηφαιστειακές εκρήξεις τύπου Στρόμπολι. Ορισμένοι από αυτούς τους κώνους εξακολουθούν να διατηρούν τον κρατήρα τους (όπως το Μον Μπαρ κοντά στην κοινότητα Αλέγκρ) ή έχουν κρατήρες τύπου μάαρ (όπως η κοινότητα Σωβετά, η λίμνη του Μπουσέ κ.α.).

Το υψηλότερο σημείο της οροσειράς ανέρχεται στα 1.421 μέτρα πάνω από την επιφάνεια της θάλασσας. Η κορυφογραμμή έχει μήκος 60 χιλιομέτρων.

### Γεωλογία
Η οροσειρά του Ντεβές είναι ένα από τα τρία ηφαιστειακά βουνά της φυσικής περιοχής του Βελαί, τα άλλα δύο είναι η οροσειρά του Μεζέν και το Μεγκάλ. Η πιο πρόσφατη ηφαιστειακή δράση του Βελαί πραγματοποιήθηκε στο Ντεβές. Οι ηφαιστειακοί κώνοι και οι ροές λάβας ανάμικτα με στρώματα σκωρίας και ποζολάνη συνυπάρχουν σε μια κρυσταλλική βάση.

## Οικονομία
Ένα αιολικό πάρκο βρίσκεται στην κοινότητα Σαιν-Ζαν-Λασάλμ. Επιπλέον, η λίμνη Μπουσέ, 20 χιλιόμετρα νότια του Πουί-αν-Βελαί, συμβάλλει στον πράσινο τουρισμό.

## Παραπομπές


## Εξωτερικοί σύνδεσμοι

* Ταξίδι στην οροσειρά του Ντεβές (γαλλικά)

Κατηγορία:Γεωγραφία της Ωβέρνης-Ρον-Αλπ
Σαντ Εράσμο

Το **Σαντ  Εράσμο** είναι ένα μικρό νησί που βρίσκεται στην βόρεια Λιμνοθάλασσα της Βενετίας, στα βόρεια του Λίντο, του μακρόστενου νησιού που χωρίζει την Λιμνοθάλασσα με την Αδριατική Θάλασσα. Το νησί ήταν τον 8ο αιώνα λιμάνι προσκολλημένο στο γειτονικό νησί Μουράνο αλλά σήμερα χρησιμοποιείται σαν αγορά κηπευτικών. Οι χαρακτηριστικότερες Μεσαιωνικές κατασκευές ήταν οι ερειπωμένες σήμερα οχυρώσεις και ο *"Πύργος του Μαξιμιλιανού"*, υπήρχαν στο νησί από τον 6ο αιώνα. 

Όταν έπεσε η Δημοκρατία της Βενετίας οι Γάλλοι έκτισαν εκεί ένα ισχυρό οχυρό (1811 - 1814). Όταν έπεσε ο Ναπολέων Α΄ ο αρχιδούκας της Αυστριακής Αυτοκρατορίας Μαξιμιλιανός της Αυστρίας-Έστε οικοδόμησε έναν πύργο 1843 - 1844 στον οποίο κατέφυγε στην διάρκεια μίας εξέγερσης. Ο πύργος είχε μία πολυγωνική βάση 25 μέτρων και περιβαλλόταν από ένα χαντάκι, στον πάνω όροφο στέγαζε 13 κανόνια, όταν ξέσπασε ο Α΄ Παγκόσμιος Πόλεμος τον χρησιμοποίησε ο Ιταλικός Στρατός Ξηράς. Είναι γνωστό για τις πολλές πηγές που βρίσκονται στην λιμνοθάλασσα που το περιβάλλει.

Κατηγορία:Νησιά της Λιμνοθάλασσας της Βενετίας